Drop veľký

**Drop veľký** (iné názvy pozri nižšie; lat. *Otis tarda*) je druh vtáka z rodu *[[Otis (rod)|Otis]]* z čeľade dropovité (*Otididae*).

Drop veľký je jediný recentný druh rodu *[[Otis (rod)|Otis]]*. Jeho najbližšími príbuznými sú dropy rodu *[[Chlamydotis]]*: drop orientálny a drop hrivnatý.

## Názvy
Slovenské názvy tohto druhu sú: (od 2. polovice 19. storočia dodnes) **drop veľký** alebo (od roku 1989 dodnes) **drop fúzatý**. Starší alebo netaxonomický názov je aj: **drop**. Staršie názvy sú: *túzok veľký*, *túzok*, *tusok*, *túz*, **tús** (toto je aj ľudový názov), *tus*, *tuš*, *droff*, *drof(f)a*, *drost*, *divý moriak*, *hus čapatá*, *bohdán*.

Niektoré uvedené staršie názvy, najmä názvy začínajúce na tuz..., niekedy označovali (prinajmenšom) aj dropa malého (*Tetrax tetrax*, staršie: *Otis tetrax*).

## Opis tela
Vyznačuje sa výrazným pohlavným dimorfizmom. Samec je väčší než moriak , s výrazným šedým krkom a fúzami po stranách veľkej hlavy, samica je o dosť menšia. Samce merajú 90, samice 75. Hmotnosť samcov je , najťažšie zistené jedince v minulosti mali okolo 
, dnes . Samice vážia  ().

## Poddruhy
Drop veľký je vo svojom areáli veľmi málo premenlivý, vytvára 2 poddruhy. Oblasť od západnej Európy po Strednú Áziu obýva **drop veľký európsky** (staršie: **drop veľký eurázijský**, **drop veľký eurosibírsky**; lat. *Otis tarda tarda*), ďalej na východ žije **drop veľký východosibírsky** (lat. *Otis tarda dybowskii*).

## Výskyt
Je to jeden z najťažších lietajúcich vtákov na svete a najväčší vták v Európe. Žije v suchších, stepných oblastiach od Španielska po Čínu, nevyskytuje sa južne od Stredozemného mora ani severne od Dánska. Jeho areál je rozdrobený na malé plochy vzdialené ďaleko od seba, pretože je veľmi citlivý na intenzívne poľnohospodárstvo.

### Stavy vo svete
Podľa Medzinárodnej únie na ochranu prírody a prírodných zdrojov drop veľký patrí medzi zraniteľné druhy, trend celkovej populácie je klesajúci. V minulosti došlo u dropa veľkého k prudkému poklesu populácie kvôli strate biotopov a intenzifikácii v poľnohospodárstve a tiež nadmerným lovom a úhynom na elektrických vedeniach. Nie je dostatok poznatkov o trendoch z krajín dôležitých z hľadiska rozšírenia dropa, akými sú Rusko, Mongolsko a Čína. Negatívny trend pokračuje v Maroku, strednej a východnej Európe. V iných krajinách sú jeho stavy od roku 1990 stabilné alebo aj stúpajúce (Maďarsko, Rakúsko, Nemecko a štáty Pyrenejského polostrova). Kvôli hrozbám pokračujúceho rozširovania sa intenzívneho poľnohospodárstva a klimatickým zmenám je u dropa veľkého z opatrnosti preventívne stanovený trend - pomerne rýchly pokles stavov za obdobie nasledujúcich 30 rokov (3 generácie). Už dnes je zaznamenaný začiatok tohoto trendu napríklad na Pyrenejskom polostrove kvôli nízkej reprodukcii.

### Výskyt a stavy na Slovensku
Odhadovaný počet hniezdiacich párov v rokoch 19801999 bol 4 - 30, zimujúcich jedincov 20 - 100. Veľkosť populácie mala *výrazný pokles*, viac ako o 50%.  Veľkosť územia, na ktorom sa vyskytoval, vykazovala *mierny pokles* od 20% - 50%. Ekosozologický status v roku 1995 *E* - ohrozený druh. V roku 1998 *CR:A1,B2acd, D* - kriticky ohrozený. V roku 2001 *CR* - kriticky ohrozený. Európsky ochranársky status *SPEC1* - druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia *D* - ustupujúci druh.

Odhadovaný počet hniezdiacich párov v rokoch 20082012 bol 05 párov, zimujúcich jedincov 100350. Krátkodobý trend za posledných 12 rokov (20002012) aj z pohľadu dlhodobého trendu od roku 1980 (19802012) boli *klesajúce*. Veľkosť územia na ktorom hniezdil za posledných 12 rokov ako aj z pohľadu dlhodobého trendu bola *klesajúca*. V roku 2014 *EN* C2a(ii)* - silne ohrozený. Dôvodom preradenia do nižšej kategórie môže byť niektorý z nasledujúcich dôvodov: zvýšenie počtu rozmnožujúcich sa jedincov, rastúci trend populácie, zväčšovanie areálu alebo aj možnosti pozitívneho ovplyvnenia populácií z okolitých krajín.    

Odhadovaný počet hniezdiacich párov v rokoch 20132018 bol 05 párov, zimujúcich jedincov 100350. Krátkodobý trend za posledných 12 rokov (20082018) bol *fluktujúci*. Dlhodobý trend od roku 1980 (19802018) bol *klesajúci*. Veľkosť územia na ktorom hniezdil za posledných 12 rokov bola *stabilná*.  Veľkosť územia na ktorom hniezdil z pohľadu dlhodobého trendu bola *klesajúca*.  

## Spôsob života
Drop veľký žije v malých kŕdľoch, samce sa združujú k sebe, nemajú teritóriá, ale panuje medzi nimi určitá hierarchia.

### Hniezdenie
V priebehu toku nevydávajú hlasové prejavy. Hniezdia raz za rok v apríli až auguste. Ako hniezdo používa plytké jamky v zemi. Na vajciach, ktoré sú väčšinou 2 – 3, sedí iba samica, doba inkubácie je 23 – 24, niekedy až 30 dní. Mláďatá začínajú lietať 6 – 7 týždňov po vyliahnutí. Pohlavne dospelí sú po 4 (samice) alebo 5 (samce) rokoch života.

## Potrava
Živí sa rastlinnou potravou a hmyzom, občas požiera i drobné stavovce, napr. malé hlodavce, jašterice alebo vtáčie mláďatá.

## Galéria

Otis tarda, Hortobagy, Hungary 1.jpg|Samec, Hortobágy 
Otis tarda 01.jpg|Za letu
Otis tarda MHNT.ZOO.2010.11.71.4.jpg|Vajcia
Çêlika betê.jpg|Mláďa
Great Bustard from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu 


## Referencie

## Iné projekty

## Externé odkazy
* Na Sysľovských poliach ornitológovia zaznamenali 118 dropov fúzatých 
* Projekt záchrany dropa na Slovensku
 
* 

Kategória:Dropovité
Kategória:Zraniteľné druhy
Kategória:Vtáky na Slovensku